Nariadenie Komisie (EHS) č. 686/78
zo 6. apríla 1978,
ktoré stanovuje dodatočné ustanovenia týkajúce sa poskytovania vývozných náhrad na produkty rybolovu
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva,
so zreteľom na nariadenie Rady (EHS) č. 100/76 z 19. januára 1976 o spoločnej organizácii trhu s produktmi rybolovu [1], naposledy zmenené a doplnené nariadením (EHS) č. 2560/77 [2],
so zreteľom na nariadenie Rady (EHS) č. 110/76 z 19. januára 1976, ktoré stanovuje všeobecné pravidlá pre poskytovanie vývozných náhrad na produkty rybolovu a kritériá pre stále množstvá týchto náhrad [3], najmä na jeho článok 7 ods. 3,
keďže sa zistilo, že výrobky pochádzajúce zo spoločenstva sú zmrazené a/alebo spracovávané na palube plavidiel pod vlajkou nečlenského štátu; keďže tieto výrobky sú vyvážané po zmrazení a spracovaní;
keďže hospodárske podmienky, podľa ktorých a tieto vykonávacie činnosti dajú porovnať s činnosťami vykonávanými v nečlenských štátoch, kde produkcia stojí podstatne menej ako v spoločenstve; keďže poskytnutie vývozných náhrad na zmrazené a/alebo spracované výrobky za takýchto podmienok tieto výrobky podstatne zvýhodňuje;
keďže opatrenia tohto nariadenia sú v súlade so stanoviskom Riadiaceho výboru pre produkty rybolovu,
PRIJALA TOTO NARIADENIE:
Článok 1
Pre potreby systému vývozných náhrad, produkty rybolovu pochádzajúce zo spoločenstva zmrazené a/alebo spracovávané na palube plavidla zaregistrovaného alebo zapísaného v tretej krajine a pod vlajkou tretej krajiny sa nepovažujú za výrobky pochádzajúce zo spoločenstva.
Článok 2
Toto nariadenie nadobúda účinnosť 29. apríla 1978.
Bude sa uplatňovať na vývozy, ktorým boli týmto dňom ukončené všetky colné formality.
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Bruseli 6. apríla 1978